Author: Administrator
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  9
от заседанието на Комисия ”Съдебна администрация” 
на ВСС, проведено на 04.03.2015 г.

Днес, 04.03.2015 г. /сряда/ от 09.00 часа се проведе заседание на комисия “Съдебна администрация” на Висшия съдебен съвет, в състав:

ПРЕДСЕДАТЕЛ:  Димитър Узунов

ЧЛЕНОВЕ:	Каролина Неделчева – отпуск
 	Галя Георгиева
Елка Атанасова - отсъства
Магдалена Лазарова

На заседанието присъстваха експертните сътрудници на комисията: Елеонора Савова– н-к отдел „СК” и Красимира Василева – н-к отдел „ЮОДКВСС”.

Д Н Е В Е Н   Р Е Д:

1. ОТНОСНО: Искане от главния прокурор за даване на съгласие за трансформация на 2 щ.бр. на длъжност „съдебен деловодител” в 2 щ.бр. „прокурорски помощник” в Районна прокуратура гр. Бургас.

Комисия “Съдебна администрация” предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

1.1.	ДАВА СЪГЛАСИЕ за трансформиране на 2 щ.бр. на длъжност „съдебен деловодител” в 2 щ.бр. „прокурорски помощник” в Районна прокуратура гр. Бургас.
 МОТИВИ: Натовареността на магистратите в РП-Бургас е над средната за страната. Съотношение бр. служители/бр. магистрати - под средното за страната. Необходимост съдебни помощници, с оглед подпомагане дейността на магистратите. Налице е финансова обезпеченост.

2. ОТНОСНО: Искане от главния прокурор за даване на съгласие за провеждане на конкурс и назначаване на съдебен служител на длъжността „съдебен деловодител” в Районна прокуратура гр. Самоков.

Комисия “Съдебна администрация” предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

2.1. ДАВА СЪГЛАСИЕ за провеждане на конкурс и назначаване на съдебен служител на длъжността „съдебен деловодител” в Районна прокуратура гр. Самоков.
МОТИВИ: Необходимост от назначаване на служител на тази длъжност.. Липса на възможност за оптимизиране на съдебната администрация. Налице е финансова обезпеченост.

3. ОТНОСНО: Искане от главния прокурор за даване на съгласие за провеждане на конкурс и назначаване на съдебен служител на длъжността „съдебен секретар” в Районна прокуратура гр. Пещера.

Комисия “Съдебна администрация” предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

3.1. ДАВА СЪГЛАСИЕ за провеждане на конкурс и назначаване на съдебен служител на длъжността „съдебен секретар” в Районна прокуратура гр. Пещера.
Мотиви: Необходимост от назначаване на служител на тази длъжност. Липса на възможност за съвместяване. Налице е финансова обезпеченост.

4. ОТНОСНО: Искане от председателя на Апелативен специализиран наказателен съд за даване на съгласие за назначаване на съдебен служител на длъжност „чистач”, считано от 20.02.2015 г.

Комисия “Съдебна администрация” предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

4.1. ДАВА СЪГЛАСИЕ за назначаване на съдебен служител на длъжност „чистач”, в Апелативен специализиран наказателен съд.
МОТИВИ: Необходимост от назначаване на служител на тази длъжност. Липса на възможност за съвместяване. Налице е финансова обезпеченост.

5. ОТНОСНО: Искане от председателя на Окръжен съд гр. Русе за даване на съгласие за възлагане на функции за вътрешно заместване на съдебен служител, на основание чл. 259, ал.1, изр.2 от КТ,  на длъжността „младши специалист – статистик” да изпълнява длъжността „главен специалист – счетоводител”, като по време на заместването изпълнява и своята работа. 

Комисия “Съдебна администрация” предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

5.1. НЕ ВЪЗРАЗЯВА възлагането на функции за вътрешно заместване на съдебен служител, на основание чл. 259, ал.1, изр.2 от КТ,  на длъжността „младши специалист – статистик” да изпълнява длъжността „главен специалист – счетоводител”, като по време на заместването изпълнява и своята работа в Окръжен съд гр.Русе.
МОТИВИ: Налице е финансова обезпеченост.

6. ОТНОСНО: Писмо от председателя на Районен съд гр. Карлово относно конкретизация на искането за отпускане на щат за съдебен служител на длъжност  „домакин.”

КОМИСИЯ „СЪДЕБНА АДМИНИСТРАЦИЯ”
Р Е Ш И:

6.1. Приема за сведение писмото от председателя на Районен съд гр. Карлово относно конкретизация на искането за отпускане на щат за съдебен служител на длъжност  „домакин.”
6.2. Прилага писмото на председателя на Районен съд гр. Карлово към материалите по протокол №6/11.02.2015 г. т.8,  на „КСА“.

7. ОТНОСНО: Искане от административния ръководител на Софийски военен съд за даване на съгласие за трансформация на длъжността „шофьор” в длъжност „старши специалист - шофьор, той и домакин”, както и съдебния служител на длъжност ”шофьор” да бъде преназначен на трансформираната длъжност.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

7.1. ДАВА СЪГЛАСИЕ за трансформация на длъжността „шофьор” в длъжност „старши специалист-шофьор, той и домакин”, както и съдебния служител на длъжност ”шофьор” да бъде преназначен на трансформираната длъжност в Софийски военен съд.
Мотиви: Необходимост от исканата трансформация. Същият служител отговаря на изисквания и може да се справи при съчетаване изпълнението на двете длъжности – на „шофьор“ и на „домакин“. Трансфармацията е финансово обезпечена.  

ПРЕДСЕДАТЕЛ 
НА КОМИСИЯТА:
		     	   ДИМИТЪР УЗУНОВ
Експертен сътрудник:

Н-к  отдел “Съдебни кадри”:
Е. Савова
Мл.специалист-
компютърен оператор:
М. Каменова